OzLabs/hebrew-wiki-articles huggingface dataset:
הקורפוס השמיני (האימפריה הגרמנית)

הקורפוס השמיני (בגרמנית: VIII. Armee-Korps ) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

==היסטוריה==
===מלחמת אוסטריה–פרוסיה===
הקורפוס הוקם ב-21 ביוני 1815 וכמפקדו הראשון מונה אוגוסט ניידהרדט פון גנייזנאו. ב-1866 לחם הקורפוס במלחמת אוסטריה–פרוסיה תחת פיקוד קרל אברהרד הרווארת פון ביטנפלד. תחת פיקודו של ביטנפלד הוכפפו דיוויזיות נוספות ליצירת ארמיית האלבה. הקורפוס נע אל בוהמיה, וכבש את רומבורק וסלוקנוב ללא קרב. הוא הביס אות האוסטרים במספר קרבות, ונטל חלק חשוב בקרב קניגרץ שהכריע את המלחמה.

===מלחמת צרפת–פרוסיה===
בין השנים 1870-1871 השתתף הקורפוס במלחמת צרפת–פרוסיה כחלק מהארמייה הראשונה בפיקוד קרל פרידריך פון שטיינמץ. הקורפוס השתתף בקרב גרבלוט, המצור על מץ, קרב האלו, קרב אמיין וקרב סן קוונטין. לאחר המלחמה הוצב הקורפוס במחוז הצבאי החמישי ובסיסו היה בקובלנץ.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד אריך טילף פון טשפה אונד ויידנבאך. הוא נערך בחזית המערבית במסגרת הארמייה הרביעית של אלברכט, דוכס וירטמברג. הקורפוס נטל חלק במערכה על הגבולות, ובאוקטובר הועבר תחת פיקוד הארמייה השלישית ונטל חלק בקרב שמפאן הראשון. במאי 1915 הוא הועבר להילחם בקרב ארטואה השני, ובספטמבר של אותה שנה נטל חלק בקרב שמפאן השני. בדצמבר 1916 הועבר הקורפוס לחזית המזרחית, אולם במרץ 1917 הוחזר לחזית המערבית כחלק מפלגת הארמייה B. הוא לחם במסגרת מתקפת האביב ומתקפת מאה הימים ופורק עם סיום המלחמה.

==קישורים חיצוניים==

* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 

8
שרה ברחובות

שרה ברחובות הוא סינגל של הזמרת-יוצרת הישראלית ריטה, שיצא לאור במרץ 1990. את השיר כתבה צרויה להב, הלחין רמי קלינשטיין, עיבדו קלינשטיין ורמי לוין.

בשנת 2015, 25 שנה לאחר צאת הגרסה המקורית, הופיע לראשונה השיר בגרסת האירוויזיון על גבי אלבום האוסף שלה.

==מילים==
השיר הוא בלדה, כשריטה מתארת את רגשותיה המעורפלים בקשר למערכת יחסים. היא שרה למאהב שלה: "ואתה שכל חיי / תישאר כמו כתובת מלח על ידי" והסימנים: "והמים הגדולים / שהיית בשבילי / התרחקו ולא באים יותר אלי". כתוצאה מכך, היא שרה שהיא עזבה את המאהב שלה והיא שרה עכשיו ברחובות, כדי למנוע עימות עם רגשותיה בעניין.

==וידאו קליפ==
השיר מלווה בווידאו קליפ.

==אירוויזיון 1990==
השיר נבחר על ידי ועדה מטעם רשות השידור לייצג את ישראל באירוויזיון 1990 שנערך בזאגרב, שביוגוסלביה. גרסת השיר הוקלטה פעם אחת בעברית ופעם נוספת באנגלית ויצאה באלבום סינגל. השיר בתחרות בוצע בעברית.

ב-25 בפברואר 1990 נחשפו לראשונה מילות השיר, במרץ 1990 יצא לאור כסינגל, וב-6 באפריל 1990 נחשף לראשונה השיר בטלוויזיה במסגרת התוכנית סיבה למסיבה.

באירוויזיון שובץ השיר במקום העשירי בסדר ההופעה, אחרי קטיל סטוקאן מנורווגיה עם "Brandenburger Tor" ולפני לוני דוואנטייר מדנמרק עם "Hallo, hallo". בסיום ההצבעה, קיבלה ריטה 16 נקודות, וסיימה את התחרות במקום ה-18 מתוך 22.

לאחר יותר מ-20 שנה חשפה ריטה את הטראומה הגדולה שלה מהאירוויזיון. לדבריה, היא התרגשה וזייפה במהלך הופעתה.

==ישראל==
בישראל השיר זכה להצלחה וריטה מופיעה עם השיר כמעט בכל הופעה שלה, בעיבודים שונים לשיר.

בשנת 2019, לכבוד האירוויזיון שנערך בישראל, ביצעה ריטה את השיר בעיבודו המקורי לראשונה מאז התחרות בשנת 1990.

==רשימת השמעה==
===גרסת תקליטור===

===גרסת תקליט===

===גרסת קלטת שמע===

==מיקומי שיא==

== קישורים חיצוניים ==

* 
* 
* 
* [http://he.israel-music.com/rita/look_at_me_shara_barchovot/ שרה ברחובות] באתר מוזיקה ישראלית
* 

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:שירי אירוויזיון 1990
קטגוריה:שירי ריטה
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי צרויה להב
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי רמי קלינשטיין
קטגוריה:שירים על רחובות
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
רובר 6

רובר 6 (באנגלית: Rover 6) היא מכונית פתוחה בסגנון מכונית עידן פליז מסוג "טורפדו" ("(Torpedo (automobile") ) מתוצרת יצרנית הרכב הבריטית רובר אשר יוצרה בין השנים 1905–1912.

בראש פרויקט ייצור ועיצוב הדגם עמד "Edmund Woodward Lewis".

== תמונות ==
<gallery mode="packed" heights="120">
קובץ:1905 Rover 6 hp (5655436697).jpg | "רובר 6", שנת 1905
קובץ:1905 Rover 6 hp (5656010286).jpg | "רובר 6", שנת 1905
קובץ:1905 Rover 6 hp controls (5405867720).jpg | "רובר 6", שנת 1905 - מבט לתא הנהג
קובץ:1905 Rover 6 hp engine (5405867102).jpg | "רובר 6", שנת 1905 - מבט למנוע
קובץ:1905 Rover 6 hp (5405261301).jpg | "רובר 6", שנת 1905
קובץ:1906 Rover 6hp Heritage Motor Centre, Gaydon.jpg | "רובר 6", שנת 1906
</gallery>

==ראו גם==
* רובר

==לקריאה נוספת==
* [https://www.google.co.il/search?q=Rover+6&tbm=isch&source=iu&ictx=1&fir=Q6bzLVXI9kkSCM%253A%252C66nqJ2erqEnPbM%252C_&usg=AFrqEzc_dNwDzo3oON5nnZJlCrzdR-8MNQ&sa=X&ved=2ahUKEwi616z9l-fcAhURDOwKHfFjC6EQ9QEwBHoECAEQCA#imgrc=Q6bzLVXI9kkSCM: "רובר 6" - תמונות]

==קישורים חיצוניים==

==הערות שוליים==

קטגוריה:דגמי מכוניות שהושקו ב-1905
קטגוריה:מכוניות קבריולה
קטגוריה:מכוניות בריטיות
6
AppLocker

AppLocker היא טכנולוגיה של "רשימה לבנה" שהוצגה לראשונה במערכת ההפעלה של Windows 7 של מיקרוסופט. AppLocker מאפשר להגביל הרשאות הפעלה של אפליקציות על בסיס מגוון פרמטרים שלהן כגון נתיב, כותב האפליקציה, או קוד הגיבוב שלהן (Hashcode). AppLocker יכול להיות מוגדר עבור קבוצה בארגונים גדולים באמצעות מדיניות קבוצה.

== מעקפים אפשריים לנעילות AppLocker ==
ישנן מספר דרכים לגרום לאפליקציה "נעולה" לקבל הרשאות הרצה: 

* כתיבת תוכנית לא מאושרת למיקום שממנו ישנן הרשאות הרצה כוללות.
* כתיבת תוכנית מאושרת (שנמצאת ברשימה הלבנה) שתריץ את התוכנית הלא מאושרת.
* באמצעות חטיפת ספריות בינאריות (Dll Hijacking). בצורה זו שמים DLL בספריה לא מאושרת אך שאפליקציה מאושרת תחפש אותו שם לפני במסגרת קדימויות החיפוש של ספריות על פי מדיניות Windows.

== ראו גם ==
* AppArmor

==קישורים חיצוניים==
* 

== הערות שוליים ==

קטגוריה:Windows
קטגוריה:תוכנות אבטחת מחשבים
קטגוריה:בקרת גישה
אגף 121

אגף 121 היא סוכנות סייבר צפון קוריאנית שהוקמה בשנת 1998 ומהווה חלק מזרוע המודיעין של הכוחות המזוינים של צפון קוריאה. 

על פי דווחי הרשויות האמריקניות, זרוע המודיעין (Reconnaissance General Bureau) מנהל מבצעים חשאיים ויש לו שישה אגפים. פעולות סייבר נחשבות דרך חסכונית יחסית עבור צפון קוריאה לשמירה על האופציה הצבאית האסימטרית, וכן כאמצעי איסוף מודיעין; המטרות המרכזיות לאיסוף מודיעין עבור צפון קוריאה הן: דרום קוריאה, יפן וארצות הברית.

יחידה נוספת ידועה (לכאורה) בזרוע המודיעין נקראת משרד מספר 91.

== הערות שוליים ==

קטגוריה:לוחמה קיברנטית
קטגוריה:קוריאה הצפונית: צבא וביטחון
הקורפוס הראשון (בוואריה)

הקורפוס הראשון (בבווארית: I. Armee-Korps) היה קורפוס בצבא הבווארי ומאוחר יותר בצבא הקיסרות הגרמנית. הקורפוס לחם במלחמת צרפת–פרוסיה ומלחמת העולם הראשונה ופורק ב-1919.

==היסטוריה==
===מלחמת צרפת–פרוסיה===
כחלק מרפורמה גדולה שנערכה בצבא הבווארי ב-1868, הוקם בתחילת 1869 הקורפוס הראשון. הקורפוס נערך בדרום ממלכת בוואריה בעוד הקורפוס השני נערך בצפון. בין השנים 1870–1871 נערכה מלחמת צרפת–פרוסיה. בוואריה הייתה קשורה עם פרוסיה במסגרת חוזי ההגנה של הקונפדרציה הצפון-גרמנית, ולפיכך הקורפוס הראשון נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב וורת, קרב בומונט, קרב באזיי וקרב סדאן. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית. 

מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד אוסקר פון קסילנדר. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, ולאחר מכן במלחמת החפירות באזור פיקרדי, פרון ואראס. הקורפוס השתתף בקרב ורדן, אולם עד סוף המלחמה הושאר רוב הזמן בעתודה. הוא פורק עם סיום המלחמה ופירוקה של ממלכת בוואריה (והקיסרות הגרמנית בכלל).

==קישורים חיצוניים==

* [https://web.archive.org/web/20071223081448/http://www.1914-18.info/erster-weltkrieg.php?u=540&info=Armeekorps-(Bayern) הקורפוס הבווארי הראשון] 
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
1
הקורפוס השני (בוואריה)

הקורפוס השני (בבווארית: II. Armee-Korps) היה קורפוס בצבא הבווארי ומאוחר יותר בצבא הקיסרות הגרמנית. הקורפוס לחם במלחמת צרפת–פרוסיה ומלחמת העולם הראשונה ופורק ב-1919. 

==היסטוריה==
===מלחמת צרפת–פרוסיה===
כחלק מרפורמה גדולה שנערכה בצבא הבווארי ב-1868, הוקם בתחילת 1869 הקורפוס השני. הקורפוס נערך בצפון ממלכת בוואריה בעוד הקורפוס הראשון נערך בדרום. בין השנים 1870-1871 נערכה מלחמת צרפת–פרוסיה. בוואריה הייתה קשורה עם פרוסיה במסגרת חוזי ההגנה של הקונפדרציה הצפון-גרמנית, ולפיכך הקורפוס השני נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב ויסמבורג, קרב וורת, קרב סדאן והמצור על פריז. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית. מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם.

===מלחמת העולם הראשונה===
עם פרוץ מלחמת העולם הראשונה באוגוסט 1914, היה הקורפוס תחת פיקוד קרל פון מרטיני. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, ולאחר מכן בקרב איפר הראשון והקרב על הסום. ב-1917 הוא השתתף בקרב משין וקרב פשנדל וב-1918 במתקפת האביב. הקורפוס פורק עם סיום המלחמה ופירוקה של ממלכת בוואריה (והקיסרות הגרמנית בכלל).

==קישורים חיצוניים==

* [https://web.archive.org/web/20071223081448/http://www.1914-18.info/erster-weltkrieg.php?u=540&info=Armeekorps-(Bayern) הקורפוס הבווארי הראשון] 
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
2
יונתן אגסי הציל את חיי

יונתן אגסי הציל את חיי (באנגלית: Jonathan Agassi Saved My Life) הוא סרט תיעודי ישראלי-גרמני משנת 2018 שכתב וביים תומר הימן. זוכה פרס הסרט התיעודי הטוב ביותר בפסטיבל הקולנוע ירושלים לשנת 2018 ופרס הסרט התיעודי הטוב ביותר בטקס פרסי אופיר לשנת 2019.

==רקע==
הסרט הופק בתמיכת קרן מקור לסרטי קולנוע וטלוויזיה, הוט – ערוץ 8 ומועצת הפיס לתרבות ולאמנות. הוא הופץ בישראל ברשת בתי קולנוע לב. הקרנת הבכורה שלו הייתה ב-30 באוגוסט 2018.

==תקציר עלילה==

הסרט מתמקד ביונתן אגסי (שם הבמה של יונתן לנגר), נער דחוי מחולון שהמציא את עצמו מחדש כאחד מכוכבי הגיי-פורנו הגדולים בעולם, שחולק את חייו בין ברלין לישראל. הסרט מספק מבט נדיר על עולם הפורנו והליווי, בפירוט אינטימי ומפוכח, לצד יחסים מפתיעים בין אם ובנה שבוחנים מחדש את גבולות התא המשפחתי. זה סרט על אדם בודד שמחפש אהבה ומשמעות אך נשאב למסלול חיים הרסני.

==קישורים חיצוניים==

* 
===ביקורות===
* 
* [http://www.tvc.co.il/?p=2909 יונתן אגסי הציל את חיי], באתר [http://www.tvc.co.il/?p=2909 TVC, בלוג הקולנוע של אלי מורנו], 19 באוגוסט 2018
* 
* 
* לירוי שופן, [https://www.prtfl.co.il/archives/105834 לגמור כשמישהו אחר משלם את המחיר: על סרט ״יונתן אגסי הציל את חיי״], באתר [https://www.prtfl.co.il (מגזין) פורטפוליו], 27 באוגוסט 2018
* 
* 
* 
* 
* 

==הערות שוליים==

קטגוריה:סרטי 2018
קטגוריה:סרטי להט"ב גרמניים
קטגוריה:סרטי להט"ב ישראליים
קטגוריה:סרטי להט"ב תיעודיים
קטגוריה:סרטים גרמניים
קטגוריה:סרטים תיעודיים ישראליים
קטגוריה:זנות בקולנוע
קטגוריה:זנות גברית בקולנוע
קטגוריה:סרטים הומוסקסואליים
קטגוריה:סרטים ישראליים משנת 2018
הקורפוס השלישי (בוואריה)

הקורפוס הראשון (בבווארית: III. Armee-Korps) היה קורפוס בצבא הבווארי בזמן שהיה חלק מצבא הקיסרות הגרמנית. הקורפוס לחם במלחמת העולם הראשונה ופורק ב-1919. 

==היסטוריה==
הקורפוס הוקם ב-1 באפריל 1900. באותה תקופה הייתה ממלכת בוואריה חלק מהקיסרות הגרמנית והצבא הבווארי היה חלק מצבא הקיסרות הגרמנית, אולם מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם. הקורפוס השלישי הוצב במחוז הצבאי הרביעי ובסיסו היה בנירנברג.

עם פרוץ מלחמת העולם הראשונה באוגוסט 1914, היה הקורפוס תחת פיקוד לודוויג פון גבסטל. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, לאחר מכן לחם כחלק מפלגת הארמייה C. הקורפוס נטל חלק בקרב שמפאן השני ובקרב על הסום. ב-1917 הוחלף גבסטל בהרמן פון שטיין, אשר פיקד על הקורפוס במהלך קרב אראס וקרב פלנדריה. בהמשך הועבר הקורפוס לחזית האיטלקית כחלק מהארמייה ה-14. הוא קיבל תחת פיקודו באופן זמני גם את הדיוויזיה האוסטרו-הונגרית ה-50. הקורפוס השתתף בהצלחה בקרב קפורטו ובמרץ 1918 הוחזר לחזית המערבית כחלק מהארמייה ה-17 והשתתף במתקפת האביב. בספטמבר 1918 הוא נפרש בגבול ההולנדי, ופורק עם סיום המלחמה.

==קישורים חיצוניים==

* [https://web.archive.org/web/20071223081448/http://www.1914-18.info/erster-weltkrieg.php?u=540&info=Armeekorps-(Bayern) הקורפוס הבווארי הראשון] 
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
3
פורד מודל F

פורד מודל F (באנגלית: Ford Model F) היא מכונית פתוחה בסגנון מכונית עידן פליז בתצורת "Touring car" מתוצרת יצרנית הרכב פורד האמריקאית אשר יוצרה בין השנים 1905–1906.

==נתונים==

* 4 נוסעים
* מנוע קדמי
* מכל דלק - 9 גלון (34.06 ליטר)
* מחיר היחידה בשנת 1905 בארצות הברית - 1,000-1,200 דולר
* יוצרו כ-1,000 יחידות

== תמונות ==
<gallery mode="packed" heights="110">
קובץ:1906 Ford Model F - cropped.jpg | "פורד מודל F", שנת 1906 
קובץ:1904 Ford Model F.jpg | "פורד מודל F" 
קובץ:1905 Ford F pic1.JPG | "פורד מודל F", שנת 1905 
קובץ:1905 Ford F pic3.JPG | "פורד מודל F", שנת 1905 - מבא לתא הנהג 
קובץ:1905 Ford F pic5.JPG | "פורד מודל F", שנת 1905 
קובץ:1905 Ford F pic6.JPG | "פורד מודל F", שנת 1905 
</gallery>

<gallery mode="packed" heights="170">
קובץ: 1906 Ford Model F.jpg | פרסומת של היצרן פורד ל-"פורד מודל F", שנת 1906
קובץ: Ford-Model-F-and-Doctors-Car.jpg | פרסומת של היצרן פורד ל-"פורד מודל F" (מימין למעלה), ולפורד - "מכונית הדוקטורים" (משמאל למטה)
קובץ:Ford 1905 Product Line.jpg | פרסומת של היצרן ל- 4 דגמי פורד משנת המודל 1905, "פורד מודל F" (מימין למעלה)
קובץ:1905 Ford Advertisement.jpg | פרסומת של היצרן ל-דגמי פורד משנת המודל 1905, "פורד מודל F" (מימין למעלה), מחיר היחידה 1,200 דולר
</gallery>

==ראו גם==
* פורד
* הנרי פורד
* פורד מודל B
* פורד מודל K
* ABC (מכונית)

==לקריאה נוספת==
* [http://www.american-automobiles.com/Ford/1906-Ford.html דגמי פורד שנת 1906: "פורד מודל K" "פורד מודל F" "פורד מודל N" - פרסומת היצרן]

== קישורים חיצוניים ==

* 

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1905
קטגוריה:מכוניות אמריקאיות
F
ביטקוין קאש

ביטקוין קאש (באנגלית: Bitcoin Cash) הוא מטבע מבוזר. באמצע 2017, קבוצה של מפתחי ביטקוין שרצתה להרחיב את מגבלת גודל הבלוק והציעו שינוי בקוד. השינוי נקרא פיצול קשה (hard fork), והוא נכנס לתוקף ב-1 באוגוסט 2017. כתוצאה מכך, פיצלו את רשת הביטקוין לשניים. בזמן הפיצול כל מחזיקי המטבע ביטקוין החזיקו באותה כמות של ביטקוין קאש.

== סיווג ==
ביטקוין קאש הוא מטבע מבוזר ורשת תשלומים. ביחס לביטקוין הוא מאופיין בדרכים שונות בהן ספין-אוף, תוצר של פיצול קשה, שיבוט, גרסה שנייה או מטבע אלטרנטיבי (altcoin).

== היסטוריה ==
בעקבות ייקור העמלות ברשת הביטקוין, פעלו כמה מחברי הקהילה לפצל את רשת הביטקוין כדי להרחיב את גודל הבלוקים. השינוי הגיע לשיא בחודש יולי 2017 לאחר שכמה חברים בקהילת הביטקוין אימצו BIP 91 מבלי להגדיל את מגבלת גודל הבלוקים, צעד שפעל לטובתם של אלו שראו בביטקוין השקעה דיגיטלית והגביל את השימוש במטבע כאמצעי תשלום. ההצעה הראשונה, Segwit2X, דגלה בפיצול רך ותכננה להרחיב את המערכת בהדרגתיות עד למקסימום של 4 מגה בייט לכל בלוק, וההצעה השנייה, שהגיעה מקהילת הכורים, דרשה להגדיל את גודל הבלוקים ב-8 מגה בייט באופן מידי. התוצאה הייתה פיצול קשה והקמת מטבע חדש – ביטקוין קאש (BCH).

== קישורים חיצוניים ==

* 

==קישורים חיצוניים==
* יניב אביטל, [https://www.geektime.co.il/bitcoin-forks-into-2-currnecies/ הביטקוין התפצל ל-2 מטבעות. עכשיו בואו נבין מה זה אומר], באתר geektime, 2 באוגוסט 2017
* [https://www.globes.co.il/portal/instrument.aspx?instrumentid=204457 ביטקוין קאש], באתר "גלובס"
* [https://coinriders.com/coin/bitcoin-cash בדיקת מחיר מעודכן ב coinriders]

== הערות שוליים ==

קטגוריה:מטבעות מבוזרים
קורפוס הפרשים שמטו

קורפוס הפרשים שמטו (בגרמנית: Kavallerie-Korps Schmettow) היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919. הקורפוס הוקם ב-1916 כקורפוס פרשים, וב-1917 הפך לקורפוס חי"ר בשם הקורפוס ה-65.

==היסטוריה==
עם פרוץ מלחמת העולם הראשונה ב-1914 היו לצבא הקיסרות הגרמנית ארבעה קורפוסים של חיל פרשים. עם זאת, הפרשים התגלו כלא-יעילים לנוכח מלחמת החפירות, ובהדרגה הוסבו קורפוסי הפרשים לקורפוסים של חי"ר. כך קרה, שכאשר הצטרפה ממלכת רומניה למלחמה, לא היה לגרמניה פיקוד פרשים מסודר בחזית המזרחית. לפיכך ב-31 באוגוסט 1916 אוחדו בחיפזון מספר יחידות פרשים גרמניות ואוסטרו-הונגריות ליצירת קורפוס הפרשים שמטו בפיקוד אברהרד פון שמטו. הקורפוס כלל את דיוויזיית הפרשים הגרמנית ה-3, דיוויזיית הפרשים האוסטרו-הונגרית ה-1 והדיוויזיה ה-51 של ההונבד (המרכיב ההונגרי בצבא האוסטרו-הונגרי).

הקורפוס השתתף בהצלחה במערכה ברומניה כחלק מהארמייה התשיעית של אריך פון פאלקנהיין. הוא לחם בקרב טרנסילבניה, קרב בוקרשט וקרב ארגס. עם סיום המערכה הרומנית פורק הקורפוס והפך לקורפוס חי"ר בשם הקורפוס ה-65. שמטו המשיך לפקד עליו. הקורפוס הועבר לחזית המערבית כחלק מהארמייה השביעית כשהוא כולל ארבע דיוויזיות. הקורפוס השתתף בקרב השני על האן ולאחר מכן במתקפת האביב ומתקפת מאה הימים. הקורפוס פורק עם סיום המלחמה.

==קישורים חיצוניים==
* [http://www.deutsche-kriegsgeschichte.de/hkavkdr.html קורפוסי הפרשים של הצבא הקיסרי] באתר Die höchsten Kommandostellen des Heeres 
שמטו
IC 2574

IC 2574, נקראת גם ערפילית קודינגטון, היא גלקסיה ספירלית ננסית שנמצאת בקבוצת הכוכבים הדובה הגדולה במרחק של כ-11.4 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 10.9 והיא התגלתה ב-1898 על ידי האסטרונום אדווין קודינגטון. בשנת 1910 ג'ון דרייר הכניס אותה לקטלוג האינדקס השני תחת הציון IC 2574 כשהיא מתוארת כעמומה מאוד, גדולה מאוד ובעלת צורה לא מוגדרת. הגלקסיה נמצאת כ-5.75 מעלות ממערב-דרום-מערב לכוכב λ (למבדא) בדרקון וכ-7.65 מעלות מצפון-מערב לדובהה. כ-2.3 מעלות ממערב-צפון-מערב לה נמצאת NGC 3077 וכ- 3 מעלות ממערב-צפון-מערב לה נמצאת M81, שתיהן שייכות גם כן לקבוצת M81.

==מאפיינים==
גודלה הזוויתי של הגלקסיה הוא כ-13 דקות קשת, שממרחקה שקול לקוטר של קרוב ל-45,000 שנות אור, מעט פחות מחצי הקוטר של שביל החלב. מסתה מוערכת בכ- מסות שמש, כ-2% ממסת שביל החלב, כך שהיא מסווגת גם כגלקסיה ננסית, אך רק כ-11% ממסתה היא של חומר נראה וכמעט 90% ממסתה היא חומר אפל שמהותו אינה ידועה. מהמסה הנראית, לפחות שני שלישים הוא גז חופשי (מימן והליום) ורק כשליש כוכבים. המימן החופשי יוצר אזורי H I גדולים שבהם נוצרים כוכבים חדשים. יצירת הכוכבים משאירה אזורים חסרי גז המוקפים במעטפות גדולות של חומר. בגלקסיה נמצאים צבירי כוכבים צעירים שגילם נע בין מספר מיליוני שנים ל-100 מיליון שנים ומסה שמגיעה למאות אלפי מסות שמש, המוקפים במעטפת עצומה של גז, שככל הנראה נוצרה מרוחות השמש החזקות של כוכבי הצבירים וכן משאריות סופרנובות של הכוכבים המסיביים ביותר שנוצרו בצבירים. גלי ההלם שיוצרות הסופרנובות גורמים לדחיסה של הגז שבמעטפת וליצירה של כוכבים חדשים נוספים. למרות שקשה להבחין בזרועות ספירליות בגלקסיה, היא מסווגת כגלקסיה ספירלית ננסית מהסוג של ענן מגלן הגדול.

==קישורים חיצוניים==

* 

==הערות שוליים==

קטגוריה:קבוצת הכוכבים הדובה הגדולה
קטגוריה:קבוצת M81
קטגוריה:גלקסיות ספירליות ננסיות
קטגוריה:קטלוגי אינדקס
קורפוס המילואים של המשמר

קורפוס המילואים של המשמר (בגרמנית: Garde-Reserve-Korps) היה קורפוס בצבא הקיסרות הגרמנית. הקורפוס לחם במלחמת העולם הראשונה ופורק עם סיומה. 

==היסטוריה==
קורפוס המילואים של המשמר הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס המשמר. כמפקדו הראשון מונה מקס פון גלוויץ. בצבא הקיסרי היו בדרך כלל יחידות המילואים איכותיות פחות, אולם בקורפוס זה היו יחידות משמר רגילות. הקורפוס נערך בחזית המערבית כחלק מהארמייה השנייה בפיקוד קרל פון בילוב. הקורפוס השתתף בפלישה הגרמנית לבלגיה וביצע מספר פשעי מלחמה. לאחר סיום המצור על נאמור הועבר הקורפוס לחזית המזרחית כדי לחזק את הארמייה השמינית. במהלך הקרב הראשון על האגמים המזוריים הוצב הקורפוס ככח הגנה באזור קניגסברג. לאחר סיום הקרב הועבר הקורפוס כחלק מהארמייה התשיעית לשלזיה כדי לסייע לצבא האוסטרו-הונגרי בקרב גליציה. הקורפוס השתתף בקרב על הוויסלה ולאחר מכן במתקפת הקרפטים.

ב-9 בפברואר 1915 פורק הקורפוס ועל בסיסו הוקמה פלגת הארמייה גלוויץ. ב-18 באפריל 1916 הוקם הקורפוס מחדש בחזית המערבית תחת פיקודו של וולף רודולף מרשל פון אלטנגוטרן. הקורפוס השתתף בקרב על הסום, קרב אראס, קרב פשנדל ומתקפת האביב. ב-24 בנובמבר 1918 הוחלף אלטנגוטרן ברודולף רוש שפיקד על הקורפוס עד סוף המלחמה.

==מפקדים==
* גנרל חיל התותחנים מקס פון גלוויץ (2 באוגוסט 1914 - 9 בפברואר 1915)
* גנרל חיל הפרשים וולף רודולף פרייהר מרשל פון אלטנגוטרן (18 באפריל 1916 - 23 בנובמבר 1918)
* גנרל-לויטננט רודולף רושה (24 בנובמבר - 21 בדצמבר 1918)

==קישורים חיצוניים==
* [https://web.archive.org/web/20120411130752/http://home.comcast.net/~jcviser/army/corps2.htm קורפוסי המילואים של הצבא הקיסרי] באתר The Prussian Machine 
מילואים משמר
הדיוויזיה ה-39 (האימפריה הגרמנית)

הדיוויזיה ה-39 (בגרמנית: 39. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. 

==היסטוריה==
הדיוויזיה הוקמה ב-1 באפריל 1899, וחייליה גויסו מאלזס, ובפרט מאזור שטרסבורג וקולמאר. 

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-15 בפיקוד ברתולד פון דיימלינג, אשר היה חלק מהארמייה השביעית בפיקוד יוזיאס פון הרינגן. הדיוויזיה השתתפה בקרב מילוז ובקרב לורן, ולאחר מכן לחמה בקרב הראשון על האן ובקרב ארטואה הראשון. בשנת 1915 היא נטלה חלק בקרב איפר השני, ובשנת 1916 לחמה בקרב ורדן ובקרב על הסום. בשנת 1917 היא השתתפה בקרב השני על האן, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-24 בינואר 1919 פורקה הדיוויזיה. 

==מפקדים==
* גנרל-לוטננט מקסימיליאן פון זומר (1 באפריל 1899 - 15 ביוני 1901)
* גנרל-לוטננט קרל ליצמן (16 ביוני 1901 - 26 באוגוסט 1907)
* גנרל-לוטננט ברונו פון מודרה (27 באוגוסט 1907 - 2 במרץ 1910)
* גנרל-לוטננט ארנסט פון בקמיסטר (3 במרץ 1910 - 21 במרץ 1910)
* גנרל-לוטננט קורט פון פאבל (22 במרץ 1910 - 21 במרץ 1912)
* גנרל-לוטננט תאודור פון ואטר (22 במרץ 1912 - 30 באוגוסט 1914)
* גנרל חיל הרגלים הוגו פון קאטן (31 באוגוסט 1914 - 20 בדצמבר 1914)
* גנרל-לוטננט הרמן פון ברטרב (21 בדצמבר 1914 - 24 באפריל 1917)
* גנרל-מיור ריכרד מינטר (25 באפריל 1917 - 10 בנובמבר 1917)
* גנרל-לוטננט יוליוס פון דאוואנס (11 בנובמבר 1917 - 24 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
39
39
דיוויזיית המשמר השנייה (האימפריה הגרמנית)

דיוויזיית המשמר השנייה (בגרמנית: 2. Garde-Division) הייתה דיוויזיה בצבא הפרוסי ומאוחר יותר בצבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורקה ב-1919. 

==היסטוריה==
הדיוויזיה הוקמה ב-11 באוגוסט 1813 במהלך מלחמות השחרור בגרמניה בתור בריגדת גרנדירים. ב-5 בספטמבר 1818 הורחבה הבריגדה לסדר גודל של דיוויזיה, וב-22 בדצמבר 1819 היא קיבלה את השם "דיוויזיית המשמר השנייה". היא והדיוויזיה האחות שלה, דיוויזיית המשמר הראשונה הרכיבו יחד את קורפוס המשמר. ב-1866 לחמה הדיוויזיה במלחמת אוסטריה–פרוסיה והשתתפה בין היתר בקרב קניגרץ. בין השנים 1870-1871 היא השתתפה במלחמת צרפת–פרוסיה והשתתפה בין היתר בקרב גרבלוט, קרב סדאן והמצור על פריז.

עם פרוץ מלחמת העולם הראשונה באוגוסט 1914 הייתה הדיוויזיה תחת פיקוד ארנולד פון וינקלר. היא הייתה חלק מקורפוס המשמר אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה ובין היתר נטלה חלק במצור על נאמור. לאחר מכן הדיוויזיה השתתפה במערכה על הגבולות לרבות קרב שרלרואה, ולאחר מכן השתתפה בקרב על המארן. לאחר מכן השתתפה הדיוויזיה בקרב איפר הראשון, כחלק מ"פלגת הארמייה פון פבק". במאי 1915 הועבר הקורפוס לחזית המזרחית, ולחם תחת פיקוד הארמייה ה-11 במתקפת גורליצה-טרנוב. בשנת 1915 הוחזרה הדיוויזיה לחזית המערבית והשתתפה בקרב ארטואה השלישי, ובשנת 1916 לחמה בקרב על הסום. בשנת 1917 הוחזרה הדיוויזיה לחזית המזרחית, שם לחמה בקרב ריגה, ובשנת 1918 שוב חזרה לחזית המערבית, שם השתתפה במבצע מיכאל כחלק ממתקפת האביב. לאחר מכן לחמה הדיוויזיה בקרב השלישי על האן ובקרב השני על המארן, ולאחר מכן השתתפה בקרבות מתקפת מאה הימים עד סוף המלחמה.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
משמר 2
משמר 2
דיוויזיית המשמר השלישית (האימפריה הגרמנית)

דיוויזיית המשמר השלישית (בגרמנית: 3. Garde-Division) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה. 

==היסטוריה==
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה וביצעה מספר פשעי מלחמה. לאחר סיום המצור על נאמור הועבר הקורפוס כולו לחזית המזרחית כדי לחזק את הארמייה השמינית. במהלך הקרב הראשון על האגמים המזוריים הוצבה הדיוויזיה ככוח הגנה באזור קניגסברג. לאחר סיום הקרב הועבר הקורפוס כולו כחלק מהארמייה התשיעית לשלזיה כדי לסייע לצבא האוסטרו-הונגרי בקרב גליציה. הדיוויזיה השתתפה בקרב על הוויסלה ובקרב לודז' ולאחר מכן במתקפת הקרפטים.

הדיוויזיה לחמה במתקפת גורליצה-טרנוב כחלק מפלגת הארמייה גלוויץ, ובאפריל 1916 הוחזרה לחזית המערבית. היא נלחמה בקרב על הסום, ובתחילת ספטמבר של אותה שנה הועברה שוב לחזית המזרחית ובנובמבר חזרה לחזית המערבית. היא השתתפה בקרב אראס, קרב פשנדל וקרב קמברה. המודיעין של מדינות ההסכמה דירג את הדיוויזיה כאחת הדיוויזיות הטובות ביותר של הצבא הגרמני. היא השתתפה במתקפת האביב ונלחמה נגד מתקפת מאה הימים. היא פורקה עם סיום המלחמה.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
משמר 3
משמר 3
אגם פירמיד (נבדה)

אגם פירמיד בתצלום משנת 1867
אגם פירמיד (באנגלית: Pyramid Lake) הוא אגם בנתיבו של נהר טראקי במדינת נבדה שבארצות הברית, 64 קילומטרים צפונית-מזרחית לעיר רינו. האגם נמצא בשטח שמורת האינדיאנים אגם פירמיד.

אורכו של האגם 48 קילומטרים, רוחבו 14 קילומטרים, ושטחו 487 קמ"ר. עומקו המרבי של האגם 106 מטרים.

נהר טראקי מזין את הנהר (במים הזורמים בנהר זה מאגם טאהו). נהר טראקי זורם אל קצהו הדרומי של אגם פירמיד. לאגם פירמיד אין מוצא, ומימיו מתאדים או מחלחלים. האגם מלוח, ומליחותו היא כ-1/6 ממליחות הים. 

== היסטוריה ==
תצלום לוויין של האגם
האגם הוא השריד הגדול ביותר של אגם לאהונטאן, שכיסה את צפון-מערב נבדה בסוף עידן הקרח האחרון (לפני כ-15,000 שנים). 

במהלך המאה ה-19 התיישב סביב האגם השבט האינדיאני פאיוט, אשר דג באגם. האגם מופה לראשונה בשנת 1844 על ידי ג'ון פרימונט, אשר נתן לאגם את שמו.

בעקבות הקמת סכר דרבי בשנת 1905, המוביל את מימי נהר טארקי למאגר לאהונטאן, פחתו מי האגם, והוא היה בסכנת התייבשות. שבט הפאיוט האינדיאני תבע את מחלקת הפנים של ארצות הברית. 

===מקור השם===
האגם נקרא על שם חרוטי אבן גיר בצורת פירמידה שנמצאים באגם. ג'ון פרימונט נתן לאגם את שמו בשנת 1844.

==תיירות==
האגם הוא אתר תיירות - דיג, מחנאות ושיט בסירות.

== בתרבות ==
האגם שימש כאתר צילום "הכנרת" בסרט משנת 1965 "הסיפור הגדול ביותר שסופר אי פעם" המתאר את חייו של ישו, וכן שימש כאתר הצילום של הסרט "יוצאי הדופן" בשנת 1961. 

== קישורים חיצוניים ==

*
* [http://plpt.nsn.us/ אתר שמורת האינדיאנים אגם פירמיד]
* [https://travelnevada.com/discover/25825/pyramid-lake אגם פירמיד] באתר travelnevada
* [https://www.atlasobscura.com/places/pyramid-lake תצלומי אגם פירמיד]
* [http://www.nevadaweb.com/cnt/r-t/pyramid/ אגם פירמיד] באתר nevadaweb
* [http://newtoreno.com/pyramid-lake-fishing-recreation-nevada.htm מידע על נופש ודיג באגם פירמיד]
* [https://www.tripsavvy.com/pyramid-lake-recreation-2885820 מידע על נופש ודיג באגם]
* [https://vimeo.com/190646235 סרט המציג מעוף מעל אגם פירמיד]
* 
* 
* 

רמות המים בשנים 1887–2017
==הערות שוליים==

פירמיד
אקדמיית טמנוס

אקדמיית טמנוס, או בשמה המלא, אקדמיית טמנוס ללימודים אינטגרטיביים (באנגלית: Temenos Academy of Integral Studies, Temenos Academy; משמעות המילה טמנוס היא מתחם מקודש סביב בית תפילה), היא עמותה חינוכית שמקום מושבה בלונדון, אשר שואפת להציע לימודים חינוכיים בפילוסופיה ובאמנויות, לאורן של המסורות המקודשות, הן של המזרח והן של המערב.

ניצני פעילותה של אקדמיית טמנוס הופיעו ב-1980, כאשר הושק לראשונה כתב העת הביקורתי טמנוס, אשר במסגרתו כתבו אישים כגון: קת'לין ריין, קית' קריצ'לואו , בריאן קיבל, ופיליפ שררד . האישים הללו שמו לעצמם כמטרה, לפרסם יצירות מקוריות, כאשר המאפיין העיקרי שלהן הוא ההכרה בעקרון הרוחניות כצורך ראשוני עבור האנושות. עשר שנים מאוחר יותר, נוסדה האקדמיה הידועה בשמה זה, במטרה להרחיב את הפרויקט, באמצעות הרצאות וקבוצות לימוד. בתחילה, אירועי ההרצאות ומפגשי קבוצות הלימוד התקיימו במכון לארכיטקטורה של הנסיך מוויילס שבריג'נטס פארק, לונדון. מאז סגירתו של המכון, אקדמיית טמנוס מקיימת מפגשי הרצאות וקבוצות לימוד במקומות שונים בלונדון.

צ'ארלס, נסיך ויילס, הוא פטרונה של האקדמיה. לגבי ייעוד פעילותה של אקדמיית טמנוס, הנסיך נשא בנאומו את הדברים הבאים:

==קישורים חיצוניים==
* 
* [http://www.temenosacademy.org/temenos_review_archive.html Temenos Academy Review Archive]
* [https://www.youtube.com/channel/UCQLNEyevL_yFgcageaW_KUg/videos Temenos Academy - Video Playlist]
* [https://test.temenosacademy.org/ Temenos Academy] , another official website of the organization
*THE TEMENOS ACADEMY, [https://www.temenosacademy.org/wp-content/uploads/LEONARD-LEWISOHN-Correspondences-Between-English-Romantic-and-Persian-Sufi-Poets_Optimized-Copy.pdf Correspondences Between English Romantic and Persian Sufi Poets – An Essay in Anagogic Criticism], Author: Leonard Lewisohn Source: Temenos Academy Review 12 (2009) pp. 185-226, Published by The Temenos Academy

==הערות שוליים==

קטגוריה:הממלכה המאוחדת: ארגונים
קטגוריה:הממלכה המאוחדת: חינוך
יחסי אבחזיה–ניקרגואה

יחסי אבחזיה-ניקרגואה הם יחסי החוץ שבין רפובליקת אבחזיה לבין רפובליקת ניקרגואה. ניקרגואה הכירה באבחזיה ובדרום אוסטיה ב-5 בספטמבר 2008. במהלך מסיבת עיתונאים שהתקיימה בנובמבר 2008, שר החוץ הניקרגואי, סמואל סנטוס לופז, אמר "אנו חושבים כי החלטתנו להכיר באבחזיה ובדרום אוסטיה הייתה הוגנת בהחלט, אנו בודקים את האפשרויות על מנת להוביל לכינון יחסים דיפלומטיים רשמיים באופן ברור והגיוני, נפעל בעזרת חברינו, ככל הנראה רוסיה, על מנת ליצור מגעים קרובים במסגרת היחסים".

== יחסים דיפלומטיים ==
אבחזיה וניקרגואה כוננו יחסים דיפלומטיים ב-10 בספטמבר 2009, לאחר שמשלחה אבחזית פגשה את הנשיא הניקרגואי, דניאל אורטגה, במהלך ביקורה באמריקה המרכזית. ב-18 עד 21 ביולי 2010, נציגה רשמית של אבחזיה ביקרה רשמית בניקרגואה בראשות הנשיא האבחזי, סרגיי בגאפש. ב-19 ביולי, הצטרפה למשלחת האבחזית, משלחת מדרום אוסטיה בראשות הנשיא אדוארד קוקויטי. באותו היום, שני הנשיאים נכחו באירועים הרשמיים במסגרת יום הולדת ה-31 של החזית הסנדיניסטית. ב-20 ביולי, נשיא אבחזיה וניקרגואה חתמו על מספר מזכרי הבנות, הסכמי ידידות ושיתופי פעולה בדבר נסיעות ללא אשרת כניסה עד 90 יום, יחסי מסחר-כלכלה, שירותים אוויריים ושיתוף פעולה בין הבנק הלאומי של אבחזיה והבנק הניקרגואי.

ב-16 באפריל 2012, אבחזיה פתחה את שגרירותה בניקרגואה, כאשר זאור גווג'אבה (שכיהן כשגריר אבחזיה בוונצואלה) קיבל את תעודותיו מהנשיא אלכסנדר אנקבב. ב-27 ביוני 2012, שגריר ניקרגואה, לואיס קואדרה, הציג את כתב אמנתו בפני שר החוץ של אבחזיה ולנשיא אנקבב.

== הערות שוליים ==
פמלה פלוד

פמלה אן מארי פלוד (באנגלית: Pamela Ann Mary Flood; נולדה ב-25 ביולי 1971) היא מגישת טלוויזיה ודוגמנית אירית.

==ביוגרפיה==
פלוד נולדה במחוז דרום דבלין וב-1993 הוכתרה למיס אירלנד. היא ייצגה את אירלנד בתחרויות היופי הבינלאומיות מיס עולם 1993 ומיס תבל 1994.

ב-1996 הופיעה כרקדנית בסרט האירי-שוודי "ההיעלמות של פינבר" בו שיחק ג'ונתן ריס מאיירס.

ב-1997 החלה לעבוד ב-RTÉ, רשות השידור הציבורי של אירלנד, והנחתה בין היתר את תוכנית האופנה "Off the Rails", ב-2008 החלה להנחות את תוכנית האירוח "The Podge and Rodge Show"<ref></ref><ref></ref>.

באירוויזיון 2003 הציגה את תוצאות הניקוד האירי ועשתה זאת גם באירוויזיון הריקודים הראשון ב-2007. ב-2008 השתתפה בפרק של הגרסה האירית לתוכנית הגנאלוגית "מי אתה חושב שאתה?" שם גילתה פרטים על עבר משפחתה<ref></ref>.

==קישורים חיצוניים==

==הערות שוליים==

קטגוריה:משתתפות בתחרות מיס תבל 1994
קטגוריה:משתתפות בתחרות מיס עולם 1993
קטגוריה:זוכות מיס אירלנד
קטגוריה:מנחי טלוויזיה אירים
קטגוריה:איריות שנולדו ב-1971
SOLID (עיצוב מונחה עצמים)

בהנדסת תוכנה, עקרונות SOLID הם חמישה עקרונות בסיסיים בעיצוב מונחה-עצמים. 

חמשת העקרונות האלו פורסמו לראשונה על ידי מהנדס התכנה האמריקאי רוברט סי. מרטין בתחילת שנות האלפיים. 

המחשבה מאחורי העקרונות היא שכאשר הם מיושמים יחדיו בפיתוח של מערכת תכנה, סביר שהיא תהיה יותר קלה לתחזוק והרחבה לאורך הזמן.

{| class="wikitable"
|-
! אות !! עקרון !! הסבר
|-
|align=center| S || align=left | || למחלקה צריכה להיות אחריות אחת ויחידה
|-
|align=center | O || align=left | עקרון פתיחות/סגירות || מחלקה צריכה להיות סגורה לשינויים ופתוחה להרחבה (למנוע שינויים ולאפשר ירושות)
|-
|align=center | L || align=left |עקרון ההחלפה של ליסקוב - || אובייקטים בתוכנה יכולים להיות מוחלפים על ידי מחלקות יורשות ללא שינוי תפקוד התוכנה בכללותה
|-
|align=center | I || align=left | || למחלקות יהיו ממשקים שונים אשר יותאמו לפי צורכי המשתמשים
|-
|align=center | D || align=left | || מימושים יהיו תלויים בממשקים ואבסטרקציות ולא במימושים פנימיים
|}

== קישורים חיצוניים ==
* . (Note the reference to “the first five principles”, though the acronym is not used in this article.) Dates back to at least 2003.
* 
* Talk given at the 2009 Gotham Ruby Conference.
* 

קטגוריה:תכנות מונחה-עצמים
מגן גדעון

מגן גדעון היא מערכת הגנה אווירית מתנייעת ישראלית שנמצאת בפיתוח מתקדם ושלבי ניסוי בצה"ל. המערכת נועדה להגן על צוות קרב חטיבתי (צק"ח) מפני איומים אוויריים (מזל"טים ורחפנים) וירי תלול מסלול (בעיקר פצמ"רים). היא כוללת אמצעי שיבוש ולוחמה אלקטרונית, טילים מיירטים ומערכת לייזר. המערכת נוסתה לראשונה באימון ההקמה של צק"ח גדעון.

== קישורים חיצוניים ==

* 
* 

קטגוריה:מערכות הגנה אווירית
קטגוריה:טכנולוגיה צבאית
קטגוריה:אמצעי לחימה ישראליים
קטגוריה:מערכות הגנה אווירית ישראליות
קטגוריה:ישראל: מיזמי ביטחון עתידיים
קילר קלי

רחל לורנסו (באנגלית: Raquel Lourenço; נולדה ב-21 במרץ 1992), הידועה יותר בשם הבמה שלה, קילר קלי היא מתאבקת פורטוגלית. היא מוכרת בעיקר בשל תקופתה בארגון ההיאבקות WWE כחלק ממחלקת בריטניה של התוכנית NXT, ה-NXT UK.

==קריירת היאבקות מקצועית==
===ארגונים עצמאיים (2016–היום)===

לורנסו ערכה את הופעת הבכורה שלה בזירה באוקטובר 2016 תחת שם הבמה קלי במהלך קרב באטל רויאל. במאי 2017, קלי ערכה את הופעת הבכורה שלה בארגון World Stars Of Wrestling בקרב שבו הפסידה לנינה סמואלס. שלושה חודשים לאחר מכן, היא החלה להתחרות תחת שם הבמה קילר קלי והתחרתה בקרב הבכורה שלה בארגון Revolution Championship Wrestling, שבו הפסידה לקמיל. בחודש מרץ של שנת 2018, היא ערכה את קרב הבכורה שלה בארגון Pro-Wrestling: EVE, שבו הפסידה לצ'ארלי מורגן.

===Westside Xtreme Wrestling (2017–היום)===

קילר קלי ערכה את קרב הבכורה שלה בארגון wXw בשנת 2017, בקרב שבו הפסידה ללאורה די מתיאו. במופע ה-17 של הארגון היא הפכה לאלופת הנשים של wXw לאחר שניצחה את מלאני גריי. חודש לאחר מכן הפסידה את האליפות לטוני סטורם.

===WWE (2018–2020)===

לורנסו ערכה את הופעת הבכורה שלה ב-WWE בערב הראשון של טורניר אליפות בריטניה 2018 במהלך קרב משולש נגד טוני סטורם ואיילה דאון אשר קבע את זהות המועמדת לאליפות הנשים של NXT. לילה לאחר מכן נוצחה על ידי צ'ארלי מורגן. קלי היא המתאבקת הפורטוגלית הראשונה (מתאבק/מתאבקת), אשר התחרתה ב-WWE. ב-20 ביולי נודע שקלי תהיה אחת מ-32 המשתתפות במסגרת טורניר הנשים לזכר מאי יאנג לשנת 2018. בסיבוב הראשון אשר שודר ב-5 בספטמבר, התחרתה קילר קלי נגד מייקו סאטומורה, שאותה לא הצליחה לנצח, ובכך הודחה מהטורניר. ב-24 באוקטובר, קלי הפסידה לדקוטה קאי בפרק השני של התוכנית NXT UK. ב-28 בנובמבר, קלי וצ'ארלי מורגן הפסידו בקרב זוגות לזאיה ברוקסייד ומילי מקנזי. ב-12 בדצמבר, קלי הפסידה לאיילה דאון. שבוע לאחר מכן, קלי הפסידה לנינה סמואלס. ב-10 באפריל, קלי נוצחה על ידי פייפר ניבן, בקרב הבכורה של ניבן בתוכנית. ב-26 ביוני, קלי הפסידה בקרב יחידים לזאיה ברוקסייד. ב-7 בנובמבר, קלי הפסידה לאיילה דאון. ב-5 בדצמבר, קלי הפסידה לטוני סטורם. בינואר 2020, קלי עזבה את ה-WWE.

===Progress Wrestling (2018)===

ביולי 2018 היא ערכה את הופעת הבכורה שלה בארגון ההיאבקות Progress בהפסד לטוני סטורם.

==חיים אישיים==

לורנסו החלה לצפות בהיאבקות בגיל 7. לפני שהחלה להתאמן כדי להיות מתאבקת, לורנסו התאבקה בארגוני היאבקות המבוססים בחצר. היא ציינה את לו קי, גייל קים, קטסויורי שיבטה, אסקה, טוני סטורם ושארלוט פלייר כמתאבקים/ות שהשפיעו עליה.

==אליפויות והישגים==
* הישגים בארגון ההיאבקות Westside Xtreme Wrestling - wXw
** אליפות הנשים של wXw (פעם אחת)

==קישורים חיצוניים==

* [https://www.wwe.com/section/mae-young-classic-competitors/article/killer-kelly הפרופיל של קלי באתר הרשמי של ה-WWE]

==הערות שוליים==

קטגוריה:מתאבקות ה-WWE
קטגוריה:ילידות 1992
קטגוריה:נשים פורטוגזיות
קטגוריה:מתאבקות ה-NXT
Yellow Dog Linux

כלב צהוב (באנגלית: Yellow Dog Linux) הייתה הפצת גנו/לינוקס עם מנהל החבילות RPM. ההפצה פותחה בעבור מחשבים עתירי ביצועים.

ההפצה פותחה על ידי חברת טרה סופט פתרונות (Terra Soft Solutions), שוחררה בתאריך 8 במרץ 1999 (גרסה 1.1) בעבור מחשבי מקינטוש מבית אפל המכילים מעבדים מסוג PowerPC.

בחודש אוקטובר 2008 נרכשה החברה על ידי פיקסטר פתרונות (Fixstars Solutions).

המערכת מופצת כשעליה מותקנות מראש תוכניות רבות כגון: רחרחן Wireshark, דפדפן האינטרנט Firefox, תוכנת הדואר האלקטרוני Mozilla Thunderbird, תוכנה לעיבוד תמונה Gimp ועוד.

== רשימת גרסאות ==
צוות הפיתוח שחרר 20 גרסאות אל השוק, להלן 5 הגרסאות האחרונות:
{| class="wikitable"
! תאריך יציאה
! גרסה
|-
|1 בפברואר 2009
|6.1
|-
|29 ביוני 2009
|6.2
|-
|2 במרץ 2010
|6.2.1
|-
|14 בפברואר 2011
|6.3
|-
|6 באוגוסט 2012
|7.0
|}

== ראו גם ==
* Red Hat Linux
* לינוקס
*פדורה
* פלייסטיישן 3

== קישורים חיצוניים ==

* 
* [http://us.fixstars.com האתר הרשמי של ההפצה] - חיבור לא פעיל
* [https://distrowatch.com/table.php?distribution=yellowdog עמוד ההפצה באתר Disrowatch] 

קטגוריה:הפצות של GNU/לינוקס
קטגוריה:תוכנה חופשית
קורפוס המילואים השביעי (האימפריה הגרמנית)

קורפוס המילואים השביעי (בגרמנית: VII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-7. כמפקדו הראשון מונה יוהאן פון צווהל, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השנייה בפיקוד קרל פון בילוב. הקורפוס נטל חלק בקרבות במערכה על הגבולות, לרבות קרב שרלרואה, והשתתף לאחר מכן במצור על מובז'. לאחר מכן לחם הקורפוס בקרבות השונים, ובשנת 1916 הוא השתתף בקרב ורדן, שבה השתתף לאורך כל עשרת חודשי המערכה. בשנת 1917 לחם הקורפוס בקרב השני על האן, ובשנת 1918 הוא השתתף במתקפת האביב, ובכלל זה בקרב השלישי על האן. לאחר מכן לחם הקורפוס במתקפת מאה הימים, ועם סיום המלחמה פורק הקורפוס.

==מפקדים==
* יוהאן פון צווהל (2 באוגוסט 1914–16 בדצמבר 1916)
* פרנץ פון זודן (17 בדצמבר 1916–26 באוגוסט 1917)
* אוטו פון גרניר (27 באוגוסט 1917–2 בדצמבר 1917)
* ריכרד ולמן (3 בדצמבר 1917–14 ביולי 1918)
* ארתור פון לינדקוויסט (15 ביולי 1918–16 בדצמבר 1918)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
7
קורפוס המילואים העשירי (האימפריה הגרמנית)

קורפוס המילואים העשירי (בגרמנית: X. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-10. כמפקדו הראשון מונה גינטר פון קירכבך, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השנייה בפיקוד קרל פון בילוב. הקורפוס נטל חלק בקרבות במערכה על הגבולות, לרבות קרב שרלרואה, וב-30 באוגוסט 1914 נפצע פון קירכבך בקרב סן קנטן, והוחלף על ידי יוהנס פון אבן, אשר פיקד עליו בקרב על המארן. ב-11 ביוני 1915 מונה רוברט קוש למפקד הקורפוס, ולחם עמו בקרבות באזור הדנייסטר. לאחר מכן הועבר הקורפוס לחזית הבלקן, והשתתף בכיבוש סרביה, ובסוף פברואר 1916 לחם הקורפוס בקרב ורדן. לאחר מכן פיקדו על הקורפוס גאורג פוקס ומגנוס פון אברהרדט, אשר פיקד על הקורפוס בקרב איפר הרביעי. ב-6 באוגוסט 1918 מונה ארתור פון גאביין למפקד הקורפוס, ופיקד עליו במהלך מתקפת מאה הימים של בעלות הברית, ועם סיום המלחמה פורק הקורפוס.

==מפקדים==
* גינטר פון קירכבך (2 באוגוסט 1914–30 באוגוסט 1914)
* יוהנס פון אבן (30 באוגוסט 1914–11 ביוני 1915)
* רוברט קוש (11 ביוני 1915–28 באוגוסט 1916)
* גאורג פוקס (28 באוגוסט 1916–15 באוקטובר 1916)
* מגנוס פון אברהרדט (15 באוקטובר 1916–6 באוגוסט 1918)
* ארתור פון גאביין (6 באוגוסט 1918–6 בינואר 1919)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
10
קורפוס המילואים ה-14 (האימפריה הגרמנית)

קורפוס המילואים ה-14 (בגרמנית: XIV. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-14. כמפקדו הראשון מונה ריכרד פון שוברט, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השביעית בפיקוד יוזיאס פון הרינגן. הקורפוס נטל חלק בקרב מילוז ולאחר מכן בקרב לורן. בשנת 1916 לחם הקורפוס במהלך הקרב על הסום, ובשנת 1917 הוא לחם בקרב אראס ובקרב קמברה. באביב 1918 הוא השתתף במבצע מיכאל, כחלק ממתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס.

==מפקדים==
* ריכרד פון שוברט (2 באוגוסט 1914–15 בספטמבר 1914)
* הרמן פון שטיין (16 בספטמבר 1914–28 באוקטובר 1916)
* גאורג פוקס (29 באוקטובר 1916–11 במרץ 1917)
* אוטו פון מוזר (12 במרץ 1917–7 בפברואר 1918)
* ארתור פון לינדקוויסט (8 בפברואר 1918–14 ביוני 1918)
* ריכרד ולמן (15 ביוני 1918–24 באוגוסט 1918)
* קורט פון מורגן (24 באוגוסט 1918–9 בינואר 1919)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
14
יחסי ניקרגואה–פינלנד

בין רפובליקת ניקרגואה לבין רפובליקת פינלנד מתקיימים יחסים דיפלומטיים מלאים. ניקרגואה מיוצגת בפינלנד על ידי שגרירותה בהלסינקי. השגרירות הפינית במקסיקו סיטי אמונה על ניקרגואה.

== סיוע ופיתוח ==
פינלנד היא אחת מהמסייעות המשמעותיות ביותר בניקרגואה. בשנת 2007, סך הסיוע הפיני במדינה הסתכם ב-14.5 מיליון אירו. הסיוע התמקד בעיקר בפיתוח הכפרים, הרפואה ותמיכה בממשל המקומי בניקרגואה. ב-1992, ממשלת פינלנד הכריזה על תוכנית סיוע בהיקף 27.4 מיליון דולר. ב-2006, ממשלת פינלנד התחייבה להעניק לממשלת ניקרגואה סיוע בשווי 4.9 מיליון אירו שיתמקד בשילוב מערכות ה-ICT (טכנולוגיות מידע ותקשורת) של 20 עיריות שונות ברחבי המדינה.

ב-2008, ביטלה ממשלת פינלנד חבילת סיוע בהיקף של 1.95 מיליון אירו, עקב חוסר השקיפות בתקציב המדינה הלאומי של ניקרגואה והבחירות המקומיות בה.

== ביקורים מדרג גבוה ==
ב-2004, נשיאת פינלנד, טריה הלונן, ביקרה בניקרגואה, שם הצהירה כי "הממשלה הפינית החליטה כי ניקרגואה היא אחת מהמטרות העיקריות של סיוע הפיתוח הפיני, הביקור הוכיח כי פינלנד לא רק נותנת כסף - אלא גם מתעניינת במה שמתרחש במדינה". הלונן נשאה נאום בפני האספה הלאומית של ניקרגואה ב-31 במאי 2004.

== הסכמים בילטרליים ==
בשנת 2003, שתי המדינות חתמו על מזכר הבנות בדבר קידום הדדיות של השקעות.

== הערות שוליים ==
רובר P3

רובר P3 (באנגלית: Rover P3, קרוי גם: Rover 75 ,Rover 60) היא מכונית סלון מתוצרת יצרנית הרכב הבריטית רובר, (באנגלית: "The Rover Company Limited") אשר יוצרה בין השנים 1948–1949.

סך הכול יוצרו 9,111 יחידות.

=="רובר P3"==

* 4 דלתות (דלתות קדמיות ודלתות אחוריות מוגדרות כ"דלתות התאבדות" (ציר תנועת פתיחת הדלת מנוגד לכיוון הנסיעה)
* מנוע קדמי
* הנעה אחורית
* תאוצה בין 0 - 97 קמ"ש היא 29.4 שניות (מנוע 6 צילינדרים)
* מחיר היחידה לדגם "רובר 60" עמד על 1,080 שטרלינג (בבריטניה, בשנת 1948)
* מחיר היחידה לדגם "רובר 75" עמד על 1,106 שטרלינג (בבריטניה, בשנת 1948)

==תצורות "רובר P3"==
* 4 דלתות - 6 חלונות צד, (6-light) - סלון
* 4 דלתות - 4 חלונות צד, (4-light) - ספורט-סלון

==מנועי "רובר P3"==
* 1.6 ליטר
* 2.1 ליטר

== תמונות ==
<gallery mode="packed" heights="90">
קובץ:Rover 60 aka Rover P3 1595cc September 1948.JPG | "רובר P3" דגם "60", סלון, שנת 1948 
קובץ:Rover P3 (6777414899).jpg | "רובר P3"
קובץ:Rover 60 saloon P3 1949 (7999261706) (cropped).jpg | "רובר P3" דגם "60" ספורט-סלון, שנת 1949 
קובץ:Rover 75 aka Rover 16 registered January 1949 2100cc per DVLA 2147cc more likely.jpg | "רובר P3" דגם "75" ספורט-סלון 
קובץ:Rover 75 P3 (1948) - 15799419300.jpg | "רובר P3" דגם "75" 
קובץ:75 (1948) - 8051354387.jpg | "רובר P3" דגם "75", שנת 1948
קובץ:Rover 75 (9582916520).jpg | "רובר P3" דגם "75" 
קובץ:Rover 75 P3 (1948) (19801814315).jpg | "רובר P3" דגם "75", שנת 1948
קובץ:1948 Rover 75 (4556510392).jpg | "רובר P3" דגם "75", שנת 1948
קובץ:1949 Rover P3 Sports Saloon.jpg | "רובר P3" דגם "ספורט-סלון", שנת 1949 
</gallery>
<gallery mode="packed" heights="170">
קובץ:Rover 75 aka Rover 16 the badge.jpg | לוגו "רובר 75"
קובץ:1948 Rover 75 (19891361523).jpg | לוגו "רובר 75"
</gallery>

==ראו גם==
* רובר P5
==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1948
קטגוריה:מכוניות סלון
קטגוריה:מכוניות בריטיות
P3
מיניסימה

מיניסימה (באנגלית: Minissima) היא מכונית קונספט בתצורת מכונית מיקרו אשר עוצבה על ידי "William Towns" מיצרנית הרכב הבריטית British Leyland (BLMC) בשנת 1972.

נבנה אב טיפוס בודד.

לאחר מספר שנים, זכויות אב-הטיפוס נמכרו ל-"GKN" כדי לייצר דגמים עבור נכים (דלת אחורית כולל רמפה אפשר כניסת עגלת נכים, במקום המושבים הרגילים).

המהנדס "פרד הארט" התאים את הדגם לשירות נכים.

בין השנים 1981–1987 יוצרו מספר יחידות תחת השם "Elswick Envoy".

=="מיניסימה"==

* 4 מושבים (2 מושבים אחוריים ניצבים למושבים הקדמיים)
* דלת כניסה - אחורית
* מנוע קדמי מסדרת "BMC A-series engine" 
=="Elswick Envoy"==
*
* מחיר בסיסי (נכון ל-1 באוקטובר 1984): 7,228 שטרלינג כולל יד אחת ידית שולטת, בלמים בסיוע סרוו בכיסא גלגלים unpowered. לא כולל לוחיות מסירה ומספר
* צבעים: אדום, לבן, כחול
* צבע מתכתי - 80 שטרלינג
* דלת אחורית ורמפת כניסה נשלטים על ידי שלט-רחוק אינפרא אדום - 890 שטרלינג
* הגה כוח מסייע - 875 שטרלינג
* כיסא גלגלים - מופעל בכיסא גלגלים עם מטען ואינפלטר (charger and inflater), המסופק במקום כיסא גלגלים רגיל - 1,296 שטרלינג
* פגושים עם מרכיב כנגד הלם (Shock-absorbent bumpers) - 175 שטרלינג
* מזגן: 1,200 שטרלינג
* מערכת רדיו מסוג "Philips AN391 radio and aerial" - סך 75 שטרלינג

== תמונות ==
<gallery mode="packed" heights="140">
קובץ:1972 Minissima Side.jpg | "מיניסימה", שנת 1972
קובץ:Minissima - Flickr - foshie.jpg | "מיניסימה"
קובץ:Minissima Dashboard.jpg | "מיניסימה" - מבט לתא הנהג
קובץ:Microdot and Minissima.jpg | דגם "מיניסימה" (מימין), דגם Microdot (car) (משמאל)
</gallery>

==ראו גם==
* מכונית קונספט
* קנטה (רכב)
* Chairiot solo

==לקריאה נוספת==
* [https://www.google.co.il/search?q=Minissima&tbm=isch&source=iu&ictx=1&fir=wDkG75I4BZ5QcM%253A%252CJyCFTg8lK4KHyM%252C_&usg=AFrqEzePf2vWXADPEQcSlZ8Ivn2Fi23TsA&sa=X&ved=2ahUKEwit9LGStuncAhVGzKQKHQ44B_MQ9QEwA3oECAUQCA#imgrc=wDkG75I4BZ5QcM: "מיניסימה" - תמונות]
* [https://www.chezbois.com/corgi/1975/Model_288.htm דגם מוקטן של "מיניסימה" בקנה מידה 1:43] (chezbois.com/corgi/1975/Model_288)

==קישורים חיצוניים==

==הערות שוליים==

קטגוריה:דגמי מכוניות שהושקו ב-1972
קטגוריה:מכוניות מיקרו
קטגוריה:מכוניות קונספט
קטגוריה:מכוניות בריטיות
קטגוריה:פריטי טכנולוגיה מסייעת לניידות
קטגוריה:מובילים אישיים
הולמברג II

הולמברג II (מופיעה בקטלוגים גם כ-Arp 268 וכן כ-DDO 50) היא גלקסיה לא-סדורה ננסית שנמצאת בקבוצת הכוכבים הדובה הגדולה במרחק של כ-10.7 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 11.4 והיא התגלתה ב-1950 על ידי האסטרונום אריק הולמברג בזמן שסקר את האזור של M81. הגלקסיה נמצאת כ-5 מעלות מצפון-מערב לכוכב ρ (רו) בדובה הגדולה, באזור חסר כוכבים בהירים סמוך לגבול של הקבוצה עם קבוצת הכוכבים ג'ירף. כ-8.3 מעלות ממזרח לה נמצאות M81 ו-M82, שתיהן שייכות גם כן לקבוצת M81, וכ-4.5 מעלות ממערב-דרום-מערב לה נמצאת NGC 2366 שככל הנראה שייכת גם כן לאותה קבוצת גלקסיות.

==מאפיינים==
גודלה הזוויתי של הגלקסיה הוא כ-8 דקות קשת, שממרחקה שקול לקוטר של קרוב ל-25,000 שנות אור, כרבע הקוטר של שביל החלב. מסתה מוערכת בכ- מסות שמש, פחות מ-2% ממסת שביל החלב, אך פחות מ-20% ממסתה, כ- מסות שמש בלבד, היא של חומר נראה ולמעלה מ-80% ממסתה היא חומר אפל שמהותו אינה ידועה. מהמסה הנראית, רק 8% הם כוכבים ולמעלה מ-90% מהמסה הנראית, כ- מסות שמש היא של גז חופשי. הגז החופשי יוצר אזורי H I גדולים שבהם נוצרים כוכבים חדשים. יצירת הכוכבים משאירה אזורים חסרי גז המוקפים במעטפות גדולות של חומר. בתוך המעטפות מתרחשת יצירת כוכבים חדשים אינטנסיבית והכוכבים המסיביים והצעירים יוצרים קרינה על-סגולה שמייננת את הגז במעטפות ויוצרת בהם אזורי H II שזוהרים באור אדמדם. המעטפות שמתנפחות מתנגשות לעיתים זו בזו וכתוצאה מכך הגז נדחס ומתאפשרת יצירה של כוכבים חדשים נוספים. בגלקסיה יש מקור חזק מאוד של קרינת X שככל הנראה מקורו בחור שחור עם מסה של אלפי מסות שמש ושגורם לענני הגז שסביבו להאיץ ולהתנגש במהירויות גבוהות. הקרינה גורמת ליינון חזק של החומר שמסביב לחור השחור ולפליטה של קרינה בספקטרום רחב. תצפיות בתחום התת-אדום מצביעות על קיומו של על-ענק כחול שנמצא בסמיכות לחור השחור ומאבד את שכבותיו החיצוניות, שנסחפות לכיוון החור השחור ותורמות חומר לדיסקת הספיחה שמקיפה אותו.

==קישורים חיצוניים==

* 

==הערות שוליים==

קטגוריה:קבוצת הכוכבים הדובה הגדולה
קטגוריה:קבוצת M81
קטגוריה:גלקסיות לא-סדורות ננסיות